VS000429
Datum: 1993-05-15T02:00:00.000+02:00
datum_sodbe_i_stopnje: 1996-01-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 4200000 SIT
opombe: II Ips 130/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Voznik - reševalec.

## Škodni dogodek

Prometna nesreča - trčenje motornih vozil.

## Poškodba

Vtisnjen zlom I. ledvenega vretenca, zlom baze III. in IV. stopalnice, zlom prsnice in obtolčenino možgan.

V bolniškem staležu je bil 170 dni.

## Telesne bolečine

1100000 SIT 6 dni neprestane hude bolečine, 28 dni neprestane zmerne, 17 dni občasne zmerne, 65 dni neprestane lahke, nato so prešle v občasne lahke in do takih bolečin bo prihajalo tudi v bodoče. Čuti jih kot glavobole in bolečine v križnem predelu ob spremembah vremena in fizičnih obremenitvah.

#### Hospitalizacija

Po pregledu v bolnici je bil na lastno željo zaradi možnosti ustrezne medicinske nege svoje žene, ki je medicinska sestra, odpuščen v domačo oskrbo

#### Ambulantno zdravljenje

12 kontrolnih pregledov.

#### Rehabilitacija

Fizioterapevtske vaje je opravljal na domu in v zdravilišču v strnjenem trajanju 2 mesecev in pol.

#### Nevšečnosti med zdravljenjem

Mavčevo longeto je nosil 9 dni, 9 dni je moral tudi strogo mirovati. Bergle je uporabljal 112 dni. Rentgensko so ga slikali 23 krat, pregledali so ga tudi z elektroencefalografom in računalniškim tomografom. Kot dodatne nevšečnosti so opredeljene trimesečna prehodna spolna impotenca in dve psihični krizi.

## Strah

300000 SIT Utrpel je primarni strah, saj se spominja, da je pred trčenjem zaradi kričanja drugih pogledal nazaj in videl prihajajoči avtomobil. Skušal je stopiti iz avtomobila, v katerem je reševal ponesrečenca, vendar ni uspel. Dogodek se mu je vtisnil v spomin in ga je bilo kasneje strah sodelovati v prometu. Sekundarni strah v obliki zaskrbljenosti za izid zdravljenja je pri poškodovancu trajal 7 mesecev in je bil precej intenziven, saj je pripeljal tudi do dveh večjih depresivnih stanj.

## Zmanjšanje življenjske aktivnosti

2800000 SIT Zavrta gibljivost ledvenega predela hrbtenice in desnega gležnja ter pokontuzijski sindrom pri tožniku povzročajo, da ni več zmožen za opravila, kjer je potrebno dvigovanje in prenašanje bremen nad 5 kg, pogosto sklanjanje in pripogibanje ter za opravila, kjer se prenašajo grobe vibracije preko ledvenega dela hrbtenice, torej tudi na daljšo vožnjo reševalnega avtomobila. Zato se v službi več ukvarja z delom vodje avtoparka kot z delom voznika reševalca. Pri rekreativnem udejstvovanju je moral opustiti smučanje in tenis. Znaki pokontuzijskega sindroma se izražajo s prekomerno vzdražljivostjo vegetativnega živčnega sistema, ki se pri tožniku kaže z živčno napetostjo, prekomerno živčno vzdražljivostjo, slabim spanjem in motnjami zapomljivosti.

---

ZOR člen 200, 203